- अगर पापा को उम्र के साथ सुनाई कम देने लगा हो तो हियरिंग एड (कान की मशीन) लगवा सकते हैं। यह दो तरह की होती है: ऐनालॉग और डिजिटल। डिजिटल एड बेहतर होते हैं, क्योंकि इनमें आवाज ज्यादा साफ सुनाई देती है। ये ऑटो एडजस्टेबल भी होते हैं। हालांकि ये ऐनालॉग के मुकाबले महंगे भी होते हैं। अच्छे एड कस्टमाइज्ड होते हैं। मसलन अगर किसी फ्रीक्वेंसी में किसी का हेयरिंग लॉस कम है और किसी में ज्यादा, तो उसी के अनुसार एड काम करता है। इनकी कीमत 3000 से लेकर 5 लाख रुपए तक हो सकती है।